stanford-oval/wikipedia huggingface dataset:
אליפות וימבלדון 2007
התחרות > תחרות זוגות גברים

בתחרות השתתפו 64 זוגות. 16 זוגות דורגו:
בוב בריאן ומייק בריאן (ארצות הברית ארצות הברית), מנצחי תחרות 2006, הפסידו במשחק הגמר
יונס ביורקמן (שוודיה שוודיה) ומקס מירני (בלארוס בלארוס), הודחו בסיבוב הראשון
מארק נוולס (איי בהאמה איי בהאמה) ודניאל נסטור (קנדה קנדה), הודחו ברבע הגמר
פבריס סנטורו (צרפת צרפת) וננד זימוניץ' (סרביה סרביה), הודחו בחצי הגמר
מרטין דם (צ'כיה צ'כיה) ולאנדר פאיס (הודו הודו), הודחו ברבע הגמר
פול הנלי (אוסטרליה אוסטרליה) וקווין אולייט (זימבבואה זימבבואה), הודחו בסיבוב השני
אנדי רם ויוני ארליך (ישראל ישראל), הודחו בסיבוב השני
סימון אספלין (שוודיה שוודיה) ויוליאן נול (אוסטריה אוסטריה), הודחו בסיבוב הראשון
לוקאש דלוחי ופאבל ויזנר (צ'כיה צ'כיה), הודחו ברבע הגמר
ארנו קלמנט ומיכאל לודרה (צרפת צרפת), ניצחו בתחרות
מאהש בהופאטי (הודו הודו) ורדק שטפנק (צ'כיה צ'כיה), לא השתתפו עקב פציעה
אשלי פישר (אוסטרליה אוסטרליה) וטריפ פיליפס (ארצות הברית ארצות הברית), הודחו בסיבוב הראשון
יארוסלב לבינסקי ודוד שקוך (צ'כיה צ'כיה), הודחו בסיבוב השלישי
ג'ף קוצי (דרום אפריקה דרום אפריקה) ורוחיר ואסן (הולנד הולנד), הודחו בסיבוב הראשון
מרטין גרסיה וסבסטיאן פרייטו (ארגנטינה ארגנטינה), הודחו בסיבוב השני
מריוש פירסטנברג ולוקאש קובוט (פולין פולין), הודחו בסיבוב השני
איב אלגרו (שווייץ שווייץ) וג'ים תומאס (ארצות הברית ארצות הברית), הודחו בסיבוב הראשון
במשחק הגמר מנצחי השנה הקודמת בוב ומייק בריאן מארצות הברית נפגשו עם ארנו קלמנט ומיכאל לודרה מצרפת והפסידו ב-3 מערכות. באותה שנה הם ניצחו גם באליפות אוסטרליה הפתוחה.
התחרות > תחרות זוגות נשים

בתחרות השתתפו 64 זוגות. מנצחות תחרות 2006 השתתפו גם השנה אך עם פרטנרים חדשים. 16 זוגות דורגו:
ליזה ריימונד (ארצות הברית ארצות הברית) וסמנתה סטוסור (אוסטרליה אוסטרליה), הודחו בחצי הגמר
קארה בלאק (זימבבואה זימבבואה) וליזל הובר (דרום אפריקה דרום אפריקה), ניצחו בתחרות
ג'אן יונגז'אן וג'וואנג ג'יאז'ונג (טאיוואן טאיוואן) הודחו בסיבוב השלישי
קטרינה סרבוטניק (סלובניה סלובניה) ואי סוגיאמה (יפן יפן), הפסידו במשחק הגמר
קבטה פשקה (צ'כיה צ'כיה) ורנה סטאבס (אוסטרליה אוסטרליה), הודחו ברבע הגמר
אליסיה מוליק (אוסטרליה אוסטרליה) ומרה סנטנג'לו (איטליה איטליה), הודחו בחצי הגמר
ז'נט הוסרובה (סלובקיה סלובקיה) ומייגן שאנסי (ארצות הברית ארצות הברית), הודחו בסיבוב השלישי
אנבל מדינה גאריגס ווירחיניה רואנו פסקואל (ספרד ספרד), הודחו בסיבוב השלישי
טטיאנה גרבין (איטליה איטליה) ופאולה סוארס (ארגנטינה ארגנטינה), הודחו בסיבוב הראשון
ילנה ליחובצבה (רוסיה רוסיה) וסון טיינטיין (הרפובליקה העממית של סין הרפובליקה העממית של סין), הודחו ברבע הגמר
מריה אלנה קמרין (איטליה איטליה) וג'יסלה דולקו (ארגנטינה ארגנטינה), הודחו בסיבוב הראשון
מריה קירילנקו וילנה וסנינה (רוסיה רוסיה), הודחו בסיבוב השלישי
דינארה סאפינה (רוסיה רוסיה) ורוברטה וינצ'י (איטליה איטליה), הודחו בסיבוב הראשון
ורה דושבינה (רוסיה רוסיה) וטטיאנה פרביינוס (אוקראינה אוקראינה), הודחו בסיבוב הראשון
ואניה קינג (ארצות הברית ארצות הברית) וילנה קוסטניץ'-טושיץ' (קרואטיה קרואטיה), הודחו בסיבוב הראשון
סניה מירזה (הודו הודו) ושחר פאר (ישראל ישראל), הודחו בסיבוב השלישי
במשחק הגמר קארה בלק מזימבבואה וליזל הובר מדרום אפריקה נפגשו עם אליסיה מוליק מאוסטרליה ומרה סנטנג'לו מאיטליה וניצחו אותן ב-3 מערכות.
התחרות > תחרות זוגות מעורבים

בתחרות השתתפו 64 זוגות. מזוג מנצחי תחרות 2006 השנה בתחרות השתתף רק אנדי רם. 16 זוגות קיבלו דירוג:
מייק בריאן וליזה ריימונד (ארצות הברית ארצות הברית), הודחו בסיבוב השני
בוב בריאן (ארצות הברית ארצות הברית) וסמנתה סטוסור (אוסטרליה אוסטרליה), הודחו בסיבוב השלישי
מארק נוולס (איי בהאמה איי בהאמה) וין דזה (הרפובליקה העממית של סין הרפובליקה העממית של סין), הודחו בסיבוב השני
קווין אולייט (זימבבואה זימבבואה) וליזל הובר (דרום אפריקה דרום אפריקה), הודחו בסיבוב השני
יונס ביורקמן (שוודיה שוודיה) ואליסיה מוליק (אוסטרליה אוסטרליה), הפסידו במשחק הגמר
סימון אספלין (שוודיה שוודיה) ומרה סנטנג'לו (איטליה איטליה), הודחו בסיבוב השני
אנדי רם (ישראל ישראל) ונטלי דשי (צרפת צרפת), הודחו בסיבוב השלישי
לאנדר פאיס (הודו הודו) ומייגן שונסי (ארצות הברית ארצות הברית), הודחו ברבע הגמר
מרצ'ין מטקובסי (פולין פולין) וקארה בלאק (זימבבואה זימבבואה), הודחו ברבע הגמר
פאבל ויזנק וקבטה פשקה (צ'כיה צ'כיה), הודחו בסיבוב השלישי
דניאל נסטור (קנדה קנדה) וילנה ליחובצבה (רוסיה רוסיה), הודחו בחצי הגמר
טוד פרי (אוסטרליה אוסטרליה) וג'וואנג ג'יאז'ונג (טאיוואן טאיוואן), הודחו בסיבוב השלישי
רוחיר ואסן (הולנד הולנד) וג'אן יונגז'אן (טאיוואן טאיוואן), הודחו בסיבוב השלישי
יוליאן נול (אוסטריה אוסטריה) וסון טיינטיין (הרפובליקה העממית של סין הרפובליקה העממית של סין), הודחו בסיבוב השלישי
יונתן ארליך (ישראל ישראל) וילנה וסנינה (רוסיה רוסיה), הודחו בסיבוב השני
פול הנלי (אוסטרליה אוסטרליה) וטטיאנה פרביינוס (אוקראינה אוקראינה), הודחו בסיבוב השלישי
במשחק הגמר הזוג הלא מדורג ג'יימי מארי מבריטניה וילנה יאנקוביץ' מסרביה שיחקו נגד יונס ביורקמן משוודיה ואליסה מוליק מאוסטרליה וניצחו אותם ב-3 מערכות. לאחר הפסקה של 20 שנים טניסאי בריטי זכה באליפות בתחרות וימבלדון.
ישראל בווימבלדון

טניסאים ישראלים השתתפו בכול התחרויות למעט תחרות הגברים.
בתחרות הנשים היו 3 טניסאיות ישראליות:
שחר פאר דורגה במקום ה-10. בסיבוב הראשון היא שיחקה נגד תמרין טגסוגארן מתאילנד וניצחה אותה בשתי מערכות. בסיבוב השני היא שיחקה נגד קאיה קאנפי מאסטוניה וניצחה גם אותה בשתי מערכות. בסיבוב השלישי היא נפגשה עם מריון ברטולי מצרפת והפסידה בשתי מערכות.
אנה סמשנובה בסיבוב הראשון הפסידה בשתי מערכות לאגניישקה רדוונסקה מפולין.
ציפורה אובזילר שיחקה בסיבוב הראשון נגד מיכאלה קרייצ'ק מהולנד והפסידה ב-3 מערכות.
בתחרות זוגות נשים היו 2 טניסאיות ישראליות:
שחר פאר שיחקה עם סניה מירזה מהודו והם דורגו במקום ה-16. בסיבוב הראשון הן ניצחו את הזוג היריב בשתי מערכות. בסיבוב השני הן גם ניצחו בשתי מערכות. בסיבוב השלישי הן נפגשו עם הזוג שהיה מדורג במקום הראשון והפסידו ב-3 מערכות.
ציפורה אובזילר שיחקה עם אשלי הרקלרוד מארצות הברית. הן הפסידו כבר בסיבוב הראשון.
בתחרות זוגות גברים היו 3 טניסאים ישראלים:
הזוג הישראלי אנדי רם ויוני ארליך היה מדורג במקום ה-7. בסיבוב הראשון הם ניצחו ב-4 מערכות. בסיבוב השני הם שיחקו נגד ג'יימי מארי מבריטניה ואריק בוטורק מארצות הברית והפסידו ב-4 מערכות.
הראל לוי שיחק עם רג'יב ראם מארצות הברית והם עלו מהמוקדמות. בסיבוב הראשון הם ניצחו זוג מסלובקיה ב-3 מערכות. בסיבוב השני הם נפגשו עם זוג מארגנטינה שדורג במקום ה-15 וניצחו אותו ב-5 מערכות. גם בסיבוב השלישי הם ניצחו ב-5 מערכות. ברבע הגמר הם שיחקו נגד הזוג הצרפתי שבסופו של דבר ניצח בתחרות כולה והפסידו לו ב-3 מערכות.
בתחרות זוגות מעורבים טניסאים ישראלים השתתפו ב-2 זוגות אשר זכו לדירוג:
אנדי רם ופרטנרית שלו נטלי דשי מצרפת דורגו במקום ה-7. הם התחילו לשחק מהסיבוב השני וזכו בו בשתי מערכות. בסיבוב השלישי הם שיחקו נגד הזוג שדורג במקום ה-9 והפסידו בשתי מערכות.
יונתן ארליך שיחק עם ילנה וסנינה מרוסיה והם דורגו במקום ה-15. הם התחילו לשחק מהסיבוב השני והפסידו בו בשתי מערכות.
רוג'ר פדרר, מנצח התחרות
ונוס ויליאמס, מנצחת התחרות
אליפות וימבלדון 2002

| --- | --- |

המגרש המרכזי
 ענף:  טניס 
 תקופת התחרות:  24 ביוני 2002 – 7 ביולי 2002 (14 ימים) 
 מספר תחרות:  116 
 כספי זכייה:  £8,825,320
 עיר מארחת:  אצטדיוני הטניס בווימבלדון 
 זוכה:  גברים:לייטון יואיט (אוסטרליה) נשים:סרינה ויליאמס (ארצות הברית) זוגות גברים:יונס ביורקמן (שוודיה)/טוד וודברידג' (אוסטרליה) זוגות נשים:סרינה ויליאמס/ונוס ויליאמס (ארצות הברית)  זוגות מעורבים:מאהש בהופאטי (הודו)/ילנה ליחובצבה (רוסיה)
 
 → אליפות וימבלדון 2001 אליפות וימבלדון 2003 ← 
 
אליפות וימבלדון 2002 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים

מנצחי תחרויות קיבלו את הפרסים הבאים:
תחרות הגברים - £525,000
תחרות הנשים - £486,000
תחרות זוגות גברים - £210,000
תחרות זוגות נשים - £194,250
תחרות זוגות מעורבים - £88,500
סך הפרסים באליפות היה £8,825,320
התחרות > תחרות זוגות גברים

בתחרות השתתפו 64 זוגות. 16 זוגות דורגו:
דונלד ג'ונסון וג'ארד פלמר (ארצות הברית ארצות הברית), מנצחי תחרות 2001, הודחו בחצי הגמר
מארק נוולס (איי בהאמה איי בהאמה) ודניאל נסטור (קנדה קנדה), הפסידו במשחק הגמר
מאהש בהופאטי (הודו הודו) ומקס מירני (בלארוס בלארוס), הודחו ברבע הגמר
ויין בלק וקווין אולייט (זימבבואה זימבבואה), הודחו בסיבוב השני
יונס ביורקמן (שוודיה שוודיה) וטוד וודברידג' (אוסטרליה אוסטרליה), ניצחו בתחרות
בוב בריאן ומייק בריאן (ארצות הברית ארצות הברית), הודחו בחצי הגמר
מרטין דם וסיריל סוק (צ'כיה צ'כיה), הודחו ברבע הגמר
דוד פרינוסיל (גרמניה גרמניה) ודוד ריקל (צ'כיה צ'כיה), הודחו ברבע הגמר
פול הארהאוס (הולנד הולנד) ויבגני קפלניקוב, (רוסיה רוסיה), הודחו בסיבוב השלישי
אירז'י נובק וראדק שטפנק (צ'כיה צ'כיה), הודחו בסיבוב השלישי
אליס פריירה (דרום אפריקה דרום אפריקה) וריק ליץ' (ארצות הברית ארצות הברית), הודחו בסיבוב השני
ג'ושוע איגל (אוסטרליה אוסטרליה) וסנדון סטולי (אוסטרליה אוסטרליה), הודחו בסיבוב השלישי
מיכאל לודרה ופבריס סנטורו (צרפת צרפת), פרשו במהלך הסיבוב הראשון
ז'וליין בוטה (צרפת צרפת) ושינג סחאלקן (הולנד הולנד), הודחו בסיבוב השלישי
בריאן מקפי (ארצות הברית ארצות הברית) וננד זימוניץ' (סרביה ומונטנגרו סרביה ומונטנגרו), הודחו בסיבוב השלישי
לוקאס ארנולד קר וגסטון אטליס (ארגנטינה ארגנטינה), הודחו בסיבוב הראשון
במשחק הגמר יונס ביורקמן משוודיה וטוד וודברידג' מאוסטרליה נפגשו עם מארק נוולס מאיי בהאמה ודניאל נסטור מקנדה וניצחו אותם ב-4 מערכות. באותה שנה הם ניצחו גם באליפות צרפת הפתוחה. לטוד וודברידג' זה היה הניצחון השביעי בתחרות זוגות גברים בווימבלדון.
התחרות > תחרות זוגות נשים

בתחרות השתתפו 64 זוגות. זוג מנצחות תחרות 2001 לא השתתפו השנה. להלן הזוגות שקיבלו דירוג:
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), מנצחות תחרות 2001, הודחו ברבעה גמר
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), הפסידו במשחק הגמר
סרינה ויליאמס וונוס ויליאמס (ארצות הברית ארצות הברית), ניצחו בתחרות
קארה בלאק (זימבבואה זימבבואה) וילנה ליחובצבה (רוסיה רוסיה), הודחו בחצי הגמר
קימברלי פו (ארצות הברית ארצות הברית) ונטלי טוזיאה (צרפת צרפת), הודחו ברבע הגמר
סנדרין טסטו (צרפת צרפת) ורוברטה וינצ'י (איטליה איטליה), הודחו בסיבוב השלישי
ניקול ארנדט וליזל הובר (ארצות הברית ארצות הברית), הודחו בסיבוב השני
ילנה דמנטייבה (רוסיה רוסיה) וז'נט הוסרובה (סלובקיה סלובקיה), הודחו בסיבוב הראשון
ריקה פוג'יווארה ואי סוגיאמה (יפן יפן), הודחו בסיבוב השלישי
טינה קריז'ן וקטרינה סרבוטניק (סלובניה סלובניה), הודחו ברבע הגמר
ג'נט לי (טאיוואן טאיוואן) וויינה פרקוסיה (אינדונזיה אינדונזיה), הודחו בסיבוב השלישי
סילביה פרינה אליה (איטליה איטליה) וברברה שט (אוסטריה אוסטריה), הודחו בסיבוב השלישי
אלס קלנס (בלגיה בלגיה) ומייגן שאנסי ארצות הברית ארצות הברית), הודחו בסיבוב השלישי
דאיה בדנובה (צ'כיה צ'כיה) וילנה בובינה (רוסיה רוסיה), הודחו בסיבוב הראשון
אמנדה קוצר (דרום אפריקה דרום אפריקה) ולורי מקנייל (ארצות הברית ארצות הברית), הודחו בסיבוב השני
ג'ניפר קפריאטי (ארצות הברית ארצות הברית) ודניאלה האנטוחובה (סלובקיה סלובקיה), הודחו בסיבוב השני
במשחק הגמר סרינה ויליאמס וונוס ויליאמס מארצות הברית נפגשו עם וירחיניה רואנו פסקואל מספרד ופאולה סוארס מארגנטינה וניצחו אותן בשתי מערכות.
התחרות > תחרות זוגות מעורבים

בתחרות השתתפו 64 זוגות. מנצחי תחרות 2001 השתתפו גם השנה אך עם פרטנרים חדשים. 16 זוגות קיבלו דירוג:
ג'ארד פלמר (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב השלישי
דונלד ג'ונסון וקימבלרי פו (ארצות הברית ארצות הברית), מנצחי תחרות 2000, הודחו בחצי הגמר
מאהש בהופאטי (הודו הודו) וילנה ליחובצבה (רוסיה רוסיה),ניצחו בתחרות
קווין אולייט (זימבבואה זימבבואה) ודניאלה האנטוחובה (סלובקיה סלובקיה), הפסידו במשחק הגמר
לאנדר פאיס (הודו הודו) וליזה ריימונד (ארצות הברית ארצות הברית), הודחו ברבע הגמר
מייק בריאן (ארצות הברית ארצות הברית) וליזל הובר (דרום אפריקה דרום אפריקה), הודחו בסיבוב השלישי
יונס ביורקמן (שוודיה שוודיה) ואנה קורניקובה (רוסיה רוסיה), הודחו ברבע הגמר
מארק נוולס (איי בהאמה איי בהאמה) וילנה בובינה (רוסיה רוסיה), הודחו בסיבוב הראשון
גסטון אטליס ופאולה סוארס (ארגנטינה ארגנטינה), הודחו בסיבוב הראשון
בוב בריאן (ארצות הברית ארצות הברית) וקטרינה סרבוטניק (סלובניה סלובניה), הודחו ברבע הגמר
ג'ושוע איגל (אוסטרליה אוסטרליה) וברברה שט (אוסטריה אוסטריה), הודחו בסיבוב השלישי
דוד ריקל (צ'כיה צ'כיה) וטטיאנה גרבין (איטליה איטליה), הודחו בסיבוב השני
בריאן מקפי (ארצות הברית ארצות הברית) ואמנדה קוצר (דרום אפריקה דרום אפריקה), הודחו בסיבוב השלישי
פאבל ויזנר (צ'כיה צ'כיה) ורוברטה וינצ'י (איטליה איטליה), הודחו בסיבוב השני
מרטין דם וקבטה פשקה (צ'כיה צ'כיה), הודחו בסיבוב השני
רובי קניג (דרום אפריקה דרום אפריקה) ואלס קלנס (בלגיה בלגיה), הודחו בחצי הגמר
במשחק הגמר מאהש בהופאטי מהודו וילנה ליחובצבה מרוסיה ניצחו את קווין אולייט מזימבבואה ודניאלה האנטוחובה מסלובקיה ב-3 מערכות.
ישראל בווימבלדון

נועם אוקון השתתף בתחרות הגברים. בסיבוב הראשון הוא הפסיד לג'ף מוריסון מארצות הברית ב-3 מערכות.
אנה סמשנובה הייתה מדורגת מס' 15 בתחרות הנשים. בסיבוב הראשון היא הפסידה לאנג'ליק ויג'איה מאינדונזיה בשתי מערכות.
יוני ארליך השתתף בתחרות זוגות גברים לצד דניאל אורסניק מארגנטינה. הם הודחו בסיבוב הראשון.
אמיר חדד השתתף בתחרות זוגות גברים לצד איסם אול הק קורשי מפקיסטן. בסיבוב הראשון הם ניצחו זוג בריטי שפרש במהלך המערכה הרביעית. בסיבוב השני הם ניצחו את הזוג ריק ליץ' מארצות הברית ואליס פריירה מדרום אפריקה ב-3 מערכות. בסיבוב השלישי הם הפסידו לזוג צ'כי שהיה מדורג במקום ה-7 ב-3 מערכות.
לייטון יואיט, מנצח התחרות
סרינה ויליאמס, מנצחת התחרות
צידון

ערך זה עוסק בעיר בלבנון, אחת הערים הפיניקיות המרכזיות. אם התכוונתם למשמעות אחרת, ראו .
| --- | --- |

העיר המודרנית בצידון נשקפת ממבצר הים הצלבני
 מדינה:  לבנון לבנון
 מחוז:  דרום לבנון
 נפה:  צידון
 תאריך ייסוד:  המאה ה-14 לפני הספירה
 שטח:  7 קמ"ר
 אוכלוסייה:  ‏
  ‑ בעיר:  200,000
  ‑ במטרופולין:  266,000
 קואורדינטות:  33°33′39″N 35°22′19″E﻿ / ﻿33.560833°N 35.371944°E﻿ / 33.560833; 35.371944
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי בעלבכ חלבא זחלה א-נבטיה ישראל סוריה הים התיכוןצידון(למפת לבנון רגילה) ביירות צור טריפולי בעלבכ חלבא זחלה א-נבטיה ישראל סוריה הים התיכוןצידון  he tabBackground:;tabBorder:#aaa;defaultTab:0;
צִידוֹן (בפיניקית: 𐤑𐤃𐤍 – צדן; בסורית: ܨܝܕܘܢ – צידון; בערבית: صَيْدُونْ – צַיְד֫וּן, או בגרסה הנפוצה יותר בימינו صيدﺍ – צַ֫יְדָא או צֵ֫ידָא) היא העיר השלישית בגודלה בלבנון (אחרי ביירות וטריפולי). העיר הייתה אחת הערים הפיניקיות המרכזיות ביותר. היא שוכנת לחוף הים התיכון, כ־48 קילומטר מדרום לביירות וכ־40 קילומטר מצפון לצור.
האוכלוסייה במטרופולין מונה כ־250 אלף תושבים, מוסלמים שיעים, סונים ונוצרים.
העיר היא מרכז תעשייתי ומסחרי חשוב, ונמצאים בה בתי זיקוק ומסוף נפט המובל מחצי האי ערב לים התיכון.
היסטוריה > העת העתיקה

צידון נזכרת בסביבות המאה ה־14 לפנה"ס, בכתבי אוגרית. העיר הייתה מרכזית מאוד בקרב הפיניקים – "פיניקים" הוא כינוי יווני זר, ובקרב הפיניקים עצמם נפוץ הכינוי "כנענים" או "צידונים", גם אם מוצאם לא היה מצידון.
ממכתבי אחתאתן (אל־עמארנה) עולה מאבק בין מלך צור אבימלך (אנ') למלך צידון זמרי־הדה (אנ'), שלפי האשמות אבימלך שיתף פעולה עם עזירו (אנ') המורד.
באודיסיאה (המאות ה־9–8 לפנה"ס) מזוהים הפיניקים כצידונים. באיליאדה מגיע פאריס לצידון, שם נארגו שמלות צבועות.
בסוף האלף הראשון לפנה"ס הייתה צידון אחת מהערים הפיניקיות החשובות, ומשמה המקורית בפיניקית 𐤑𐤃𐤍 צדן השתלשלו שמותיה בשפות אחרות, Ṣidunni באכדית, Σιδών (סידון) ביוונית, ܨܝܕܘܢ (צידון) בסורית, Sidon בלטינית, صَيْدُونْ (צַיְדוּן) בערבית קלאסית או صيدا (צַיְדָא) בערבית. מסחרה של צידון התפשט לערי החוף של הים התיכון, אך מאוחר יותר איבדה את הבכורה בפיניקיה לצור.[דרוש מקור][מפני ש...]
אתבעל מלך הצידונים מהמקרא היה מלך צור וצידון, וכינויו "מלך צידונים" מצביע על מלכותו על כל פיניקיה. אותו מלך בנה (כלומר ביצר) את בתרון ואת העיר "Αὖζαν" בלוב. בימיו גם נוסדה, כנראה, המושבה הפיניקית המרכזית בקפריסין – כתי, שנותרה עיר תלויה בצור (אך לא בצידון) מאות שנים לאחר מכן.
היסטוריה > העת העתיקה > מעבר לים

הקהילה הפיניקית באתונה נקראה "עם צדן", ונעבד בקרבה האל "בעל צדן" (המוכר גם מכתובת אשמונעזר). קיימות עדויות לצידונים גם מפיראוס ומדמטריאס ההלניסטית.
צידונים שחיו בקרתחדשת הזדהו בכתובות שהקימו (בעיקר כתובות נדר), והסתדרו פעמים רבות בחבורות שנקראים "בד". אותם בדים הונהגו בידי מנהיג, וכותבי הכתובות נשאו את התואר "אִש צִדֹן בד..." ולאחר הבד הופיע שם מנהיג הבד. פעמים רבות אותן כתובות נכתבו לפקודת ("למיעמס" בפיניקית) אדם מסוים או למיעמס עם קרתחדשת, מה שמצביע על זכויות מיוחדות לצידונים בעיר. אנשי צידון התייחסו לעצמם לרוב כ"אִש צִדֹן", ובמקרים נדירים, בעיקר מחוץ לקרתחדשת, "הצִדֹנִי" או "הצִדֹנִת". סופרים צידונים הובאו לקרתחדשת.
מעבר לים היו גם אנשים שנקראו על שם העיר צידון, כמו השמות הנקביים "צדנת", ו"צדן" שניתן לבת איש צידוני.
היסטוריה > העת העתיקה > במקרא

במקרא, האפונים "צידון" הוא בכור כנען. בברכת יעקב מבורך זבולון כאבי שבט ימי, ש"ירכתו על צידֹן". העיר ליש, שלאחר כיבוש שבט דן נקראה דן, הייתה בהשפעת העיר צידון, וכך גם צרפת בימי אליהו.
בין צידון לממלכת ישראל נכרתה ברית, שביטויה היה חתונת אחאב ואיזבל בת אתבעל מלך צידונים.
בשל קרבתה לצור מוזכרת העיר מספר פעמים בקינות ישעיהו ויחזקאל על צור. בקינת ישעיהו מתאבלת צידון יחד עם תרשיש, ארץ כתים (קפריסין) ומצרים על מפלת צור, וצור עצמה מכוּנה "בתולת בת צידון". בקינה הגדולה של יחזקאל על צור (שייתכן שביסס אותה על קינות הצורים עצמם), מוזכרים אנשי הערים הפיניקיות הגדולות צידון, ארוד וגבל כבעלי תפקידים שונים בצור (כאשר עמים אחרים היו לה לחיל משמר או סחרו איתה). בסוף הקינה על צור מופיעה נבואת חורבן קצרה על צידון: יחזקאל מנבא את חורבנה האלים, ובכך לא יהיה עוד לישראל מכאוב. צידון מוזכרת בנבואות נוספות.
צידון מוזכרת במקומות נוספים בספרות המקראית. בספר ירמיהו, בו מלכי צידון יחד עם מלכי צור ו"מלכי האי אשר בעבר הים", וכן מלכים רבים נוספים (כולל יהודה) מופיעים כחלק מהגויים עליהם מתבקש ירמיהו לשפוך כוס יין החמה; מלכי אדום, מואב, עמון, צור וצידון קיבלו דרך שליחיהם הבאים לירושלם לצדקיהו (בכך אולי נרמז שבאו לטכס עצה בדבר מרידה בבבלים) את נבואת ירמיהו, בה הוא שלח להם מוסרות (רצועות לקשירת עול) ומוטות (המרכיבים את העול) וניבא שיהוה צבאות אלוהי ישראל, בורא הארץ, נתן את הארצות ומלכיהן ביד נבוכדראצר, בנו ונכדו; הממלכה שלא תיכנע לעולם תוחרב, ולכן אל להם לשמוע לנביאיהם שיאמרו להם אחרת, ואולם הגוי שיעבוד את מלך בבל ינוח על אדמתו. בנבואה קצרה אחרת על חורבן ערי חוף הלבנט, מנבא ירמיהו שמצפון יבואו מים וצבא גדול, וחרב יהוה תחריב את הפלשתים, ”להכרית לצר ולצידון כל שריד עֹזר” (ייתכן שנרמז שהפלשתים היו באים לעזרת צור וצידון). בדברי יהוה אֶל יואל מאשים האֵל את צור וצידון (אף שלא ידועים מעשי איבה שעשו לישראל) יחד עם גלילות פלשת (אויבי ישראל הידועים) שעשו לישראל רעה ללא סיבה, ובזזו את עושר ישראל ומכרו את בני יהודה ליוונים (הסוחרים בעבדים); ועל כן יהוה ינקום, יעורר את הבנים המכורים, והם ימכרו את בני ובנות מוכריהם לשבאים. בנבואה חיובית לאחרית הימים ניבא זכריהו שאויבי ישראל הסובבים אותה (ארם, כנען ופלשת) ייכנעו, וניבא שאף שצור וצידון חכמות מאוד, וצור הייתה מבוצרת ועשירה וצברה "כֶּסֶף כֶּעָפָר וְחָרוּץ כְּטִיט חוּצוֹת", יהוה יורִשנה (יהפוך אותה לענייה, מלשון "רש"), יכה בים את חילה, דווקא בים שהוא מקור עושרה, והעיר תישרף. צמד המילים המליצי כסף־חרוץ מוכר גם מכתובות פיניקיות, מהספרות האכדית וכן למכביר בשירה האוגריתית.
אזכורים של "צידונים" בתנ"ך יכולים לכלול את כל הפיניקים, ולא להתייחד תמיד לבני העיר צידון.
היסטוריה > העת העתיקה > תחת האימפריה האשורית

המלך האשורי תגלת פלאסר הראשון כבש את האזור ("אמורו"), וקיבל מנחה מגבל, צידון וארוד.
אשורנצירפל השני כתב שהוא עשה את דרכו למרגלות הר הלבנון והלך לים הגדול של ארץ אמורו, הטביל בו את נשקיו והקריב קרבן לאלים. הוא קיבל מנחות ממלכי חוף הים: צור, צידון, גבל, מחֿלתו, מַאיזוּ, כַאיזוּ, אמורו, וארוד שבים, ופירט את המנחות עצמן.
אדד־ניררי השלישי כתב בכתובותיו שקיבל מס מהצידונים, בין שאר ממלכות ארץ כנען.
צידון ומלכיה לא מוזכרים בכתובות המלכותיות של המלכים האשורים החדשים הראשונים תגלת פלאסר השלישי וסרגון השני.
יוסף בן מתתיהו, בהתבססו על מנאנדרוס, כתב שבארכיוני צור נכתב שבימי שלטון מלך צור אלולאיוס (הוא כנראה לולי בכתובות האשוריות), ששלט בימי שלמנאסר, הפליג המלך לכתים (בני כתיון) שמרדו בו והכפיפם למרותו. שלמנאסר כבש את ארם ופיניקיה, ואחרי זמן מה התמרדו צידון, עכו והחלק היבשתי של צור. משלא נכנעו הצורים, חזר המלך ללחום בהם, והפיניקים שנכנעו לשלמנאסר נתנו לו שישים אוניות מלחמה ושמונה מאות איש להשיטן; וכשיצאו הצורים בשתים עשרה אוניות ואוניות האויב התפזרו, לקחו הצורים בשבי חמש מאות איש, וכך עלתה קרנם של הצורים. אך שלמנאסר חסם את מקורות המים של העיר, ובזכות בורות המים שחפרו הצורים נמשך המצור חמש שנים.
מסעו השלישי של סנחריב (701 לפנה"ס) לארץ חֿתי (הלבנט) כוון בין השאר נגד מלך צידון לולי (Lulî באכדית), שמרד במלך אשור וברח לים (בחלק מהכתובות מצוין כי הוא ברח לקפריסין), ועל כן סנחריב הכניע את הערים צידון רבה וצידון זעירה, בית-זיתּי, צרפת, מַחַֿלִּיבַה, אוּשוּ, אכזיב ועכו, הערים המבוצרות הכפופות לצידון עליהן הסתמך לולי. המדיניות האנטי־אשורית של לולי עודדה את חזקיהו למרוד באשור, ונראה שאף נכרתה ברית בין צידון לבין יהודה. הוא המליך במקום לולי את אתבעל (Tu-Baʿlu באכדית) על צידון, וחייב אותו למנחה שנתית. לאחר מכן מתוארים יחד עם אותו אתבעל שאר מלכי ארץ אמורו מגישים לסנחריב מנחה. במסעו השישי של סנחריב, שכוון נגד אילם, נעזר המלך בספנים מצור, צידון, וכן ספנים איונים או קפריסאים, כדי להשיט את חייליו במורד החידקל על האוניות המפוארות שבנו במיומנות, "תוצרת אופיינית לארצם".
בימי אסרחדון (681–669 לפנה"ס), בנו של סנחריב, כרת עבדי־מִלְכֻתִי (אנ') מלך צידון ברית עם סַנְדַה־אוַּרִּי מלך "כוּנדִי וסִיסּוּ" (כנראה בקיליקיה), "סמך על הים המתגלגל" והתמרד באימפריה האשורית. בעקבות כך שיטח אסרחדון, לטענתו, את צידון, פירק את חומותיה ומבניה והשליכם לים, ואף גרם למקום עליו עמדה להיעלם. עבדי־מלכתי ברח לים (בדיוק כמו לולי מימי סנחריב), אך אסרחדון השיגו וערף את ראשו בחודש תשרי. הוא לקח את אשתו, בניו, בנותיו, שומרי ארמונו, ואוצרות וסחורות טובות רבים ("כל מה שהיה בעל ערך מארמונו בכמויות גדולות"), וכן אנשים ובהמות אין־ספור, לארץ אשור. לאחר מכן אסף אסרחדון את כל מלכי ארץ חַֿתִי (הלבנט) וחוף הים, והם בנו עיר במקום אחר, שהוא קרא לה "כַר־אסרחדון". תושבי ערים רבות בסביבת צידון, המתוארות כמקומות מרעה והשקייה למבצרי עבדי־מלכתי שהכניע אסרחדון, יושבו בעיר החדשה, יחד עם אנשים שהכניע אסרחדון ב"הרים המזרחיים" ובים. אסרחדון סידר מחדש את פחת צידון, הציב עליה מושל משלו, והגדיל את המנחה שדרש מהם לשלם. הוא העניק את הערים מערבּוּ וצרפת, שהיו תחת צידון, לבעל (אנ') מלך צור, והגדיל את המנחה שעליו לשלם לו. גם את סַנְדַה־אוַּרִּי בן בריתו של עבדי־מלכתי הכניע אסרחדון. בעיר אשור נמצאו אמפורות בהט עליהן נכתב כי הכילו שמן לנסיכים מארמון עבדי־מלכתי בצידון. בהמשך כבר לא מפורטים בכתובותיו צידון ומלכיה בין מלכי הלבנט.
צידון לא הוזכרה גם בכתובות המלכותיות של אשורבניפל.
היסטוריה > העת העתיקה > תחת האימפריה הבבלית החדשה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרעה חפרע, שעלה לשלטון ב־589 לפנה"ס, היה להוט להשיב את השלטון המצרי ללבנט, והוא כנראה עודד מרידות נגד הבבלים כמדיניות (ייתכן שדוגמה לכך היא פגישת מלכי צור, צידון, אדום, מואב, ועמון בירושלים, כנראה כדי לדון באפשרות למרד), והמקורות הקדומים מעידים כי הצעיד את צבאו לצידון ולחם מלחמה ימית בצור, וגם הסתער על קפריסין (שהייתה פיניקית בחלקה הגדול באותה תקופה).
המקורות הבבליים לא מזכירים במפורש את כיבוש צור, צידון או אחד מהאיים והארצות הכפופים להן, אולם ניכר שהצבא הבבלי הגיע לקרבת החוף הכנעני.
היסטוריה > העת העתיקה > תחת האימפריה הפרסית

במאות ה־5–4 לפנה"ס הייתה צידון מעצמה ימית חשובה ביותר, בעלת עצמה כלכלית רבה. צידון זכתה למרכזיות ויוקרה תחת האימפריה הפרסית (והתעלתה אף על צור); מלחמת פרס ויוון התרכזה בעיקר בהתנגשויות צידון ואתונה, ומלך צידון היה כ"שר חיל־הים" למלך המלכים הפרסי. מסע הריגול של נכבדי דריוש ליוון במטרה להכין את הקרקע לכיבושה יצא מצידון. כאשר חשיארש הראשון קיים תחרות ראווה בין אוניותיו באבידוס, ניצחו האוניות הפיניקיות מצידון. האוניות הפיניקיות מתוארות כאוניות הטובות ביותר, ומתוכן הצידוניות הן הטובות ביותר. כשרצה חשיארש לבחון את צבאו, בבחינת הצי בחר לעבור על פני אוניותיו באונייה צידונית תחת אוהל זהב. במקרה אחר בו רצה חשיארש להיוועץ עם אנשי הצי שלו, נקראו שליטי העמים ומפקדי האוניות מסודרים לפי הכבוד שניתן להם מאת המלך, כאשר הראשון במעלה היה מלך הצידונים.
המלך עבדעשתרת הראשון מלך בצידון תחת האימפריה הפרסית, ובנה את העיר מגדל עבדעשתרת, שנוסדה מאוחר יותר כקיסריה.
כמה ממלכי צידון השאירו כתובות מלכותיות וכתובות קבורה, המתוארכות לעיתים לתקופה הפרסית – כתובת תבנת, כתובת אשמונעזר וכתובות בדעשתרת. בכתובת אשמונעזר נכתב ש"אדון המלכים" (כנראה מלך פרס) הרחיב את שליטת מלכי צידון עד לדאר ויפו שבשרון, בתמורה לפעולות אשמונעזר. בתקופתם נבנה גם מקדש אשמון מצפון לעיר.